Document ID: 32015D0225

VYKONÁVACIE ROZHODNUTIE KOMISIE (EÚ) 2015/225
z 11. februára 2015,
ktorým sa menia prílohy I a II k rozhodnutiu 2009/861/ES o prechodných opatreniach podľa nariadenia Európskeho parlamentu a Rady (ES) č. 853/2004 týkajúcich sa spracovania surového mlieka, ktoré nespĺňa požiadavky, v určitých prevádzkarniach na spracovanie mlieka v Bulharsku
[oznámené pod číslom C(2015) 631]
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 9 druhý odsek,
keďže:
(1)
Nariadením (ES) č. 853/2004 sa pre prevádzkovateľov potravinárskych podnikov stanovujú osobitné predpisy o hygiene potravín živočíšneho pôvodu. Uvedené predpisy zahŕňajú hygienické požiadavky na surové mlieko a mliečne výrobky.
(2)
V rozhodnutí Komisie 2009/861/ES (2) sa stanovujú určité výnimky z požiadaviek stanovených v oddiele IX kapitole I podkapitolách II a III prílohy III k nariadeniu (ES) č. 853/2004 pre prevádzkarne na spracovanie mlieka v Bulharsku uvedené v danom rozhodnutí. Uvedené rozhodnutie sa uplatňuje do 31. decembra 2015.
(3)
Určité prevádzkarne na spracovanie mlieka uvedené v prílohe I k rozhodnutiu 2009/861/ES podľa toho môžu odchylne od príslušných ustanovení nariadenia (ES) č. 853/2004 spracúvať mlieko, ktoré spĺňa požiadavky, a mlieko, ktoré nespĺňa požiadavky, za predpokladu, že spracovanie mlieka, ktoré spĺňa požiadavky, a mlieka, ktoré nespĺňa požiadavky, sa vykonáva na oddelených výrobných linkách. Určité prevádzkarne na spracovanie mlieka uvedené v prílohe II k danému rozhodnutiu okrem toho môžu spracúvať mlieko, ktoré nespĺňa požiadavky, bez oddelených výrobných liniek.
(4)
Bulharsko zaslalo Komisii 28. apríla 2014, 18. augusta 2014 a 2. decembra 2014 zrevidovaný a aktualizovaný zoznam uvedených prevádzkarní na spracovanie mlieka.
(5)
Z uvedeného zoznamu sa vypustila prevádzkareň uvedená v tabuľke prílohy I k rozhodnutiu 2009/861/ES pod č. 4 (BG 1212001 „S i S - 7“ EOOD), pretože ukončila svoju činnosť.
(6)
Okrem toho sa z uvedeného zrevidovaného a aktualizovaného zoznamu vypustili určité prevádzkarne, ktoré sa uvádzajú v prílohe II k rozhodnutiu 2009/861/ES, pretože v súčasnosti sú oprávnené spracúvať iba mlieko, ktoré spĺňa požiadavky na uvádzanie na trh v Únii. Dané prevádzkarne sú uvedené v tabuľke prílohy II k rozhodnutiu 2009/861/ES pod č. 3 (0912016 OOD „Persenski“), č. 8 (1612064 OOD „Ikay“), č. 11 (2512021 „Keya-Komers-03“ EOOD), č. 22 (BG 1612051 ET „Radev-Radko Radev“), č. 37 (1512010 ET „Militsa Lazarova-90“), č. 50 (BG 1112016 Mandra „IPZHZ“), č. 51 (BG 1712042 ET „Madar“) č. 54 (1312005 „Ravnogor“ OOD), č. 63 (BG 2612034 ET „Eliksir-Petko Petev“) č. 75 (2312033 „Balkan spetsial“ OOD) a č. 79 (2612015 ET „Detelina 39“).
(7)
Okrem toho sa z uvedeného zoznamu vypustili prevádzkarne uvedené v tabuľke prílohy II k rozhodnutiu 2009/861/ES pod č. 7 (1612049 „Alpina-Milk“ EOOD), č. 21 (BG 1612028 ET „Slavka Todorova“), č. 23 (BG 1612066 „Lakti ko“ OOD) a č. 71 (2012032 „Kiveks“ OOD), pretože ukončili svoju činnosť.
(8)
Rozhodnutie 2009/861/ES by sa preto malo zodpovedajúcim spôsobom zmeniť.
(9)
Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO ROZHODNUTIE:
Článok 1
Prílohy I a II k rozhodnutiu 2009/861/ES sa nahrádzajú textom uvedeným v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 11. februára 2015

Labels: 0
18
17
15